لیث قریشی

لیث قریشی (پیدائش:4 مئی 1922ء - 29 اپریل 2011ء) پاکستان سے تعلق رکھنے والے اردو زبان کے غزل اور نعت کے نامور شاعر تھے۔ ان کے چار شعری مجموعے اور طوقِ حیات کے نام سے خودنوشت شائع ہو چکی ہے۔

 حالات زندگی 
لیث قریشی 4 مئی 1922ء کو موضع بھوجاپور، ضلع غازی آباد، اتر پردیش، برطانوی ہندوستان میں پیدا ہوئے۔ پیدائشی نام ابو اللیث قریشی تھا مگر لیث قریشی کے قلمی نام سے شہرت پائی۔منظر عارفی، کراچی کا دبستان نعت'، نعت ریسرچ سینٹر، کراچی، 2016ء، ص 463 آبائی وطن اعظم گڑھ تھا۔ والد کا نام مولوی ابو الحسن تھا، جو جید عالم تھے۔لیث نے گاؤں کے دینی مدرسے اور پرائمری اسکول سے تعلیم حاصل کی۔ساتویں جماعت تک شبلی ہائی اسکول اعظم گڑھ میں زیر تعلیم رہے۔ اس کے بعد آسام کے ضلع ڈبرو گڑھ تلس کیا کے سنئی رام ڈونگر مل ہائی اسکول سے میٹرک پاس کیا۔پھر دس سال تک تعلیم جاری نہ رکھ سکے۔ میٹرک کی تعلیم مکمل کرنے کے دو سال تک کانپور کی دو مختلف کمپنیوں میں ملازمت کرنے کے بعد سی او ڈی میں ملازمت اختیار کی۔ 1945ء میں ریزرو بینک آف انڈیا کے کلکتہ دفتر میں مقابلے کا امتحان پاس کر کے کلرک بھرتی ہو گئے۔ اکتوبر 1949ء میں مشرقی پاکستان پہنچے اور ڈھاکہ میں سکونت اختیار کر لی۔ ڈھاکہ میں انھیں نیشنل بینک آف پاکستان میں ملازمت مل گئی۔ تعلیم کا سلسلہ دوبارہ شروع ہو گیا۔ڈھاکہ یونیورسٹی سے 1951ء میں آئی کام اور پھر 1953ء میں بی اے پاس کیا۔ فروری 1954ء میں ان کا تبادلہ ڈھاکہ سے کراچی ہو گیا۔نیشنل بنک آف پاکستان میں ترقی کی منازل طے کرتے ہوئے سینئر وائس پریذیڈنٹ کے عہدے تک پہنچے۔دس سال اس عہدے پر رہ کر 12 مارچ 1985ء کو ریٹائر ہو ئے۔

1943ء میں انھیں شعر و سخن کا ذوق پیدا ہو۔ 1946ء میں ان کا کلام مختلف اخبارات و رسائل میں چھپنے لگا۔لیث قرشی نے 1989ء کے بعد مستقل نعت گوئی کی طرف توجہ دی۔حج اور کئی بار زیارتِ حرمین شریفین سے مشرف ہوئے۔ ان کے چار شعری مجموعے لمس گریزاں (مجموعۂ غزل، 1976ء)، عکسِ لرزاں (مجموعۂ نظم و غزل، 1983ء)، تاباں تاباں (مجموعۂ نعت، 1991ء) اور شعلۂ رقصاں (مجموعۂ نظم و غزل، 1996ء) شائع ہو چکے ہیں۔ اس کے علاوہ ان کی خودنوشت طوقِ حیات کے نام شائع ہو چکی ہے۔ لیث قریشی 29 اپریل 2011ء میں کراچی، پاکستان میں انتقال کر گئے۔منظر عارفی، کراچی کا دبستان نعت، نعت ریسرچ سینٹر، کراچی، 2016ء، ص 464-465

 نمونۂ کلام 

<div style='text-align: center;'>
نعت رسولِ مقبول

 حوالہ جات 

زمرہ:1922ء کی پیدائشیں
زمرہ:4 مئی کی پیدائشیں
زمرہ:2011ء کی وفیات
زمرہ:29 اپریل کی وفیات
زمرہ:پاکستانی مسلم شخصیات
زمرہ:اتر پردیش میں پیدا ہونے والی شخصیات
زمرہ:کراچی کے شعرا
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:نعتیہ شاعر